মধ্যযুগৰ বুৰঞ্জী সমূহত 'কলিয়াবৰ' বা 'কলীয়াবৰ'(কলীয়াবড়) - এই দুই বিশেষ নামেৰে ঠাইখণ্ড প্ৰখ্যত হোৱা দেখিবলৈ পোৱা যায় ৷ এই ঠাইত নকল ৰূপত পোৱা ভূঞা বুৰঞ্জীখনিয়ে 'কলিয়াবৰ'ক এজন মহা শিৱভক্ত কছাৰী ৰজা বুলি উল্লেখ কৰিছে, যাৰ প্ৰাৰ্থনাত শিৱ এজোপা কলীয়া বৰগছ হৈ তেওঁৰ ৰাজ্যখনৰ মহিমা প্ৰকাশ কৰিছিল আৰু লগতে কৰিছিল ঠাইখনি পৱিত্ৰ ।

কলিয়াবৰৰ চাৰিজন পুত্ৰৰ নামেৰেও কাজিৰঙা, চিকনি, বাগৰি, আৰু দ্'লাল -- এই চাৰিখন ঠাইৰ নামৰ সৃষ্টি হৈছে । কলিয়াবৰৰ পুত্ৰ দ্'লাল আৰু তেওঁৰ পুত্ৰ -- বৰভাগ্, সৰুভাগ, চতিয়াল আৰু ডিচিয়াল পৰাও ঠাইৰ নমকৰণ হৈছে । কালক্ৰমত কলিয়াবৰৰ নামটিয়েই পুত্ৰ-নাতিৰ পৰা সমগ্ৰ অঞ্চলটিত প্ৰধান্য লাভ কৰাত ঠাইখন তেওঁৰ নামেৰেই প্ৰখ্যত হৈ পৰিল বুলি সহযেই ধাৰণা কৰিব পাৰি । অন্যহাতে আকৌ মহাভক্ত সাধনালব্ধ আৰু তেওঁৰ নামেৰেই সৃষ্টি হোৱা ডাঙৰ বৰ গছজোপা (কলিয়া বা কলীয়া বৰগছ্)ৰ পৰাও ঠাইখণ্ড বিখ্যাত হৈ পৰাটোও সমানেই তাতপৰ্যপূৰ্ণ কথা । 

"টু্ন্‌-ৰুং-ডাম্‌" - আহোম বা টাই ভাষাৰ কলিয়াবৰ নামটোৰ পৰিচয় থকা বুলি জনা যায়৷ আহোমসকলৰ ভাষাত টু‌ন্‌ মানে কলীয়া বা ক’লা ডাৱৰ ৰুং মানে বৰ আৰু ডাম্‌ শব্দৰ অৰ্থ হ’ল গছ৷ অৰ্থাৎ কলীয়া বৰ গছেৰে ভৰি থকা ঠাই কলিয়াবৰ৷

আহোম ৰাজত্বকাল
ইতিহাস
ব্ৰিটিছ শাসন কাল
নামৰ উত্পত্তি